**Iepirkuma „Flīģeļa iegāde ar piegādi Nīcas Mūzikas skolas vajadzībām” identifikācijas Nr. NND/2021/08**

**LĪGUMS**

Nīcā, 2021.gada \_\_\_.aprīlī

**Nīcas novada dome,** reģ. Nr. 90000031531, Bārtas ielas 6, Nīca, Nīcas pagasts, Nīcas novads, LV-3473, tās priekšsēdētāja Agra Petermaņa personā, kurš rīkojas uz Nīcas novada domes nolikuma pamata (turpmāk -Pasūtītājs), no vienas puses, un

**SIA “Galerija RETRO PIANO”,** reģ. Nr. 40103583005, juridiskā adrese: Ēvalda Valtera iela 46-8, Rīga, LV-1021,tās pilnvarotās personas Nataļjas Nosenko personā, kura rīkojas uz komercpilnvaras (Nr.4763, izdota 23.08.2013.) (turpmāk – Piegādātājs), no otras puses (abi kopā turpmāk – Puses),

pamatojoties uz iepirkuma “Flīģeļa iegāde ar piegādi Nīcas Mūzikas skolas vajadzībām” iepirkuma identifikācijas Nr. NND/2021/08, turpmāk –Iepirkums, rezultātiem, noslēdz šo Līgumu par flīģeļa iegādi un piegādi, turpmāk - Līgums, par tālāk norādīto:

1. **LĪGUMA PRIEKŠMETS**
   1. Pasūtītājs uzdod unPiegādātājs apņemas par samaksu, ar savu darbaspēku, darbarīkiem un materiāliem Līgumā un normatīvajos aktos noteiktajā kārtībā un termiņos, labā kvalitātē **veikt iepirkuma priekšmetā un tehniskajā specifikācijā noteiktā flīģeļa piegādi, uzstādīšanu, intonēšanu, skaņošanu un garantijas servisu** turpmāk – **Prece,** atbilstoši Tehniskajai specifikācijai/tehniskajam piedāvājumam (Līguma pielikums Nr.1) un Finanšu piedāvājumam iepirkumā (Līguma pielikums Nr.2).
   2. Piegādātājs veic Preces piegādi un uzstādīšanu Pasūtītāja objektā, turpmāk – Objekts, adresē: Nīcas kultūras nama Baltā zālē, Bārtas ielā 6, Nīcā, Nīcas pagastā, Nīcas novadā.
   3. Piegādātājs, parakstot Līgumu, apliecina, ka ir pilnībā iepazinies ar Līguma noteikumiem, Pasūtītāja izvirzītajām prasībām, Tehniskā un Finanšu piedāvājuma prasībām, par neskaidriem jautājumiem ir pieprasījis visu nepieciešamo papildus informāciju, kā arī ir izvērtējis visus ar Preces piegādes savlaicīgu un kvalitatīvu realizāciju saistītos riskus un to izmaksas ir ietvēris Līguma kopējā vērtībā (Tehniskajā un Finanšu piedāvājumā). Atsakās izvirzīt jebkāda satura iebildumus vai pretenzijas pret Pasūtītāju attiecībā uz piegādājamās Preces apjomu un termiņiem. Piegādātājs veic Preces piegādi saskaņā ar Līgumu, Piegādātāja Tehnisko specifikāciju/tehnisko piedāvājumu (Līguma pielikums Nr.1) un Finanšu piedāvājumu (Līguma pielikums Nr.2).
   4. Piegādātājs garantē, ka viņam ir visas pilnvaras un tiesības, lai noslēgtu šo Līgumu un veiktu Līgumā paredzētās Preces piegādi.
   5. Piegādātājs garantē, ka piedāvātā Prece ir sertificēta un atbilstoša Tehniskajā specifikācijā/tehniskajā piedāvājumā un Finanšu piedāvājumā norādītajām prasībām.
   6. Piegādātājs garantē, ka Prece ir jauna (nav ekspluatēta), teicamā tehniskā kārtībā, nav atsavināta, nav ieķīlāta, apgrūtināta ar parādiem un saistībām, par to nav tiesas strīdu, un tā atbilst Pasūtītāja izvirzītajām prasībām.
   7. Piegādātājam par saviem līdzekļiem jānodrošina viss nepieciešamais Līguma saistību izpildei - darbaspēks, materiāli, tehniskie līdzekļi u.c. resursi.
2. **LĪGUMCENAS UN SAMAKSAS KĀRTĪBA**
   1. Līgumcena ir 10554,30 EUR (*desmit tūkstoši pieci simti piecdesmit četri**euro un 30 centi*), PVN 21% 2216,40 EUR, kopā **12770,70 EUR** (*divpadsmit tūkstoši septiņi simti septiņdesmit euro un 70 centi*), turpmāk – Līgumcena, ko Pasūtītājs samaksā Piegādātājam saskaņā ar Līguma noteikumiem ar nosacījumu, ka Piegādātājs izpilda Līgumā noteiktās saistības.
   2. Samaksa Piegādātājam par Līgumā paredzēto Preces piegādi tiek ieskaitīta Piegādātāja norādītajā bankas kontā šādā apmērā un termiņos:
      1. **pilnā apmērā atbilstoši Līgumcenai 30 (trīsdesmit) dienu laikā**  pēc abpusēja nodošanas-pieņemšanas akta parakstīšanas un rēķina saņemšanas no Piegādātāja.
   3. Līgumcena ietver pilnu samaksu par šī Līguma ietvaros paredzēto Piegādātāja saistību izpildi – Preces cena, Preces un piederumu vērtība, garantijas laika apkalpošana, piegādes izdevumi, nodokļi, nodevas un citi maksājumi, kas saistīti ar Preces piegādi un uzstādīšanu, intonēšanu, kā arī citu Līgumā noteikto saistību izpildi. Līgumcena netiek grozīta visu Līguma darbības laiku.
   4. Apmaksa skaitās izdarīta ar brīdi, kad Pasūtītājs ir veicis pārskaitījumu Piegādātāja norādītajā norēķinu kontā.
3. **PRECES PIEGĀDES KĀRTĪBA**
   1. Preci Piegādātājs piegādā un Pasūtītājs saņem Līguma1.2.punktā norādītajā Objekta adresē. Prece tiek uzskatīta par nodotu Pasūtītājam ar brīdi, kad Piegādātājs ir izsniedzis Pasūtītājam visu ar Preces piegādi, uzstādīšanu un ekspluatāciju saistīto dokumentāciju latviešu valodā, t.sk., Preces garantijas un lietošanas noteikumus, un Pušu pilnvarotās personas ir parakstījušas Preces nodošanas – pieņemšanas aktu.
   2. Piegādātājs Preci piegādā un nodod Pasūtītājam lietošanas kārtībā, un normatīvajos aktos noteiktajā kārtībā, kā arī nodrošina, ka Prece atbilst Eiropas Savienības un Latvijas Republikā spēkā esošo normatīvo aktu un standartu prasībām, un Pasūtītājs var tās droši un netraucēti lietot tam paredzētajam mērķim.
   3. Piegādātājs ir atbildīgs par piegādājamās Preces pilnīgu vai daļēju bojāejas risku līdz Preces nodošanai Pasūtītāja pilnvarotajai personai. Atbildība par Preces saglabāšanu, viss risks par Preces zaudējumu vai bojāeju pāriet Pasūtītājam no abpusējas nodošanas - pieņemšanas akta parakstīšanas brīža.
   4. Īpašumtiesības uz Preci pāriet Pasūtītājam, tikai ar Preces apmaksas brīdi pilnā apmērā saskaņā ar šī Līguma noteikumiem. Pasūtītājs ir tiesīgs uzsākt lietot Preci, pirms pilnas Līgumcenas samaksas Piegādātājam.
   5. Pusēm ir pienākums paziņot par iespējamām izmaiņām vai apstākļiem, kuri varētu ietekmēt Preces kvalitāti vai piegādes termiņus.
   6. Gadījumā, ja Pasūtītājs 15 (piecpadsmit) dienu laikā no Preces nodošanas - pieņemšanas akta abpusējas parakstīšanas dienas, konstatē trūkumus, neatbilstību iesniegtajam Tehniskajam un Finanšu piedāvājumam, viņš 5 (piecu) dienu laikā iesniedz Piegādātājam rakstveida pretenziju, kurā norāda konstatētos Preces trūkumus vai neatbilstību, kā arī norāda šo neatbilstību vai trūkumu novēršanas kārtību un termiņus.
   7. Piegādātājam, saņemot Pasūtītāja rakstveida pretenziju par trūkumiem Preces komplektācijā un neatbilstību Tehniskajam un Finanšu piedāvājumam, trūkumu novēršanas laiks nav ilgāks, kā 5 (piecas) darba dienas no pretenzijas pieteikšanas brīža. Ja Piegādātājs norādītajā laikā Preces komplektācijas trūkumus nevar novērst, Piegādātājam ir pienākums aizstāt ar jaunu Preci vai ar tāda paša veida, vai ekvivalentu Tehniskajam un Finanšu piedāvājumam atbilstošu Preci.
4. **Apakšuzņēmēja nomaiņa**

*(4.nodaļa saistoša, ja piedāvājumā ir norādīti apakšuzņēmēji)*

* 1. Preču piegādei Piegādātājs piesaista savā Piedāvājumā norādītos apakšuzņēmējus*.*
  2. Uzsākot Līguma izpildi, Piegādātājs iesniedz visu preču piegādē iesaistīto Apakšuzņēmēju (ja tādus plānots iesaistīt) sarakstu (Līguma \_\_\_. pielikums), kurā norāda Apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī Piegādātāja Apakšuzņēmēju apakšuzņēmējus.
  3. Piegādātāja Apakšuzņēmēju, kuru tas iesaistījis Līguma izpildē, par kuru sniedzis informāciju Pasūtītājam, pēc Līguma noslēgšanas drīkst nomainīt tikai ar Pasūtītāja rakstveida piekrišanu, norādot nomaiņas iemeslus, un ievērojot Līguma 5. punktā un Publisko iepirkumu likuma 62.pantā paredzētos nosacījumus.
  4. Uz Apakšuzņēmēju, kuru Piegādātājs vēlas *piesaistīt/nomainīt* nav attiecināmi Publisko iepirkumu likuma 62. panta trešās un piektās daļas nosacījumi attiecībā, uz kuriem Pasūtītājs var nepiekrist norādītā Apakšuzņēmēja piesaistīšanai/nomainīšanai*.*
  5. Piegādātājs Apakšuzņēmēju piesaistīšanas/nomaiņas gadījumā iesniedz Apakšuzņēmēju saraksta projektu ( ( ) eksemplārus*)/tiks precizēts, atbilstoši līguma eksemplāru skaitam/,* kurā norādīta visa aktuālā informācija par Līguma izpildē piesaistītiem Apakšuzņēmējiem (konsolidēta versija ar aktuālo informāciju) saskaņā ar Līgumam pievienoto paraugu (Līguma pielikums Nr.\_\_)*.*
  6. Piegādātājam par Apakšuzņēmēju jāiesniedz Pasūtītājam sekojoši dokumenti:
     1. pieteikums Apakšuzņēmēju nomaiņai vai piesaistīšanai, norādot nododamo darbu veidu un procentus no kopējā Līguma ietvaros veicamo darbu apjoma;
     2. piekrišanas raksta oriģināls, kas apliecina Apakšuzņēmēja gatavību veikt konkrētos darbus atbilstoši Līguma priekšmetam. Piekrišanas raksts un apliecinājums jāparaksta Apakšuzņēmēja vai Piegādātāja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara (oriģināls vai apliecināta kopija) citai personai parakstīt piekrišanas rakstu.
  7. Pasūtītājs Apakšuzņēmēja atbilstību Publisko iepirkumu likuma noteikumiem pārbauda saskaņā ar Publisko iepirkumu likuma un atklāta konkursa noteikumiem, un pozitīva lēmuma gadījumā saskaņo iesniegtā Apakšuzņēmēja nomaiņu.
  8. Grozījumi Līgumam pievienotajā Apakšuzņēmēju sarakstā tiek noformēti, reģistrējot Pasūtītāja saskaņoto apakšuzņēmēju sarakstu (konsolidēto versiju ar aktuālo informāciju) pie Līguma. Līdz ar jaunā saraksta reģistrēšanu pie Līguma, spēku zaudē iepriekšējais saraksts.
  9. Apakšuzņēmēja piesaistīšana Līguma izpildē pēc Piegādātāja iniciatīvas, neatbrīvo Piegādātāju no atbildības par šī Līguma izpildi kopumā vai kādu no daļām, kā arī neuzliek Pasūtītājam papildus pienākumus un saistības.
  10. Piegādātājs ir atbildīgs par to, lai saskaņā ar šo Līgumu Preces piegādē iesaistīts Apakšuzņēmējs nepiesaistītu Preces piegādē citus Apakšuzņēmējus bez Pasūtītāja rakstiskas piekrišanas.
  11. Pasūtītājs nav atbildīgs par Piegādātāja nokavētiem vai vispār neveiktiem norēķiniem ar tā piesaistītajiem Apakšuzņēmējiem.

1. **GARANTIJAS**
   1. Piegādātājs garantē, ka Preces kvalitāte atbilst Preces ražotāja un izgatavotāja noteiktajiem standartiem un tehniskajiem rādītājiem attiecīgajam Preču veidam, noteiktajiem standartiem un kvalitātes kritērijiem, Tehniskajam un Finanšu piedāvājumam, Līgumam.
   2. Gadījumā, ja garantijas laikā tiek konstatēts, ka Prece ir nekvalitatīva un/vai neatbilst Tehniskajam un Finanšu piedāvājumam, Piegādātājam, saņemot Pasūtītāja rakstveida pretenziju, Preces bojājumu novēršanas laiks nav ilgāks, kā 7 (septiņas) dienas no bojājuma pieteikšanas brīža. Ja Piegādātājs norādītajā laikā defektu nevar novērst, vai ja defektu novēršanas termiņš ir ilgāks par 10 (desmit) darba dienām, Piegādātājam ir pienākums uz defekta novēršanas laiku aizstāt bojāto Preci ar tāda paša veida vai ekvivalentu Tehniskajam piedāvājumam atbilstošu preci.
   3. Piegādātājs garantē, ka Preces garantijas termiņš ir noteikts saskaņā ar izgatavotāja noteiktām garantijām, taču jebkurā gadījumā tas nav mazāks kā **60 (sešdesmit) kalendārie mēneši** no Preces nodošanas – pieņemšanas akta abpusēja parakstīšanas brīža.
   4. Garantijas remonts neattiecas uz mehāniski bojātu Preci vai patvaļīgu komplektējošo daļu nomaiņu, kā rezultātā tiek bojāta Prece.
   5. Lai nodrošinātu Preces pilnvērtīgu darbību, Pretendentam vismaz vienu reizi gadā jāveic Preces servisa apkopes, tīrīšanas un garantijas remonta darbi adresē: Bārtas iela 6, Nīca, Nīcas pagasts, Nīcas novads.
   6. Pušu kontaktpersonas par Līguma izpildi:
      1. Pasūtītāja pārstāvis: **Dina Sleže**, tālr. Nr. **26350168**, e-pasts: **dina.sleze@nica.lv**
      2. Piegādātāja atbildīgā kontaktpersona: **Nataļja Nosenko**, tālr.Nr. **29668119**, e-pasts: **retropiano@gmail.com**
   7. Piegādātājs, pēc Pasūtītāja pieprasījuma, apņemas pilnvarot pārstāvi, kurš 2 (divu) darba dienu laikā ierodas pie Pasūtītāja konstatēt Preces defektu un vienojas par defektu novēršanas termiņu.
   8. Ja Piegādātājs neievēro garantijas laikā konstatēto defektu novēršanas termiņu, Pasūtītājam ir tiesības aprēķināt līgumsodu 50,00 EUR apmērā par katru nokavējuma dienu, bet ne vairāk kā 10 % apmērā no Līgumcenas.
   9. Ja defektu novēršana netiek uzsākta Pasūtītāja norādītajā termiņā, Pasūtītājam, ievērojot spēkā esošos normatīvo aktu nosacījumus, ir tiesības defektu novēršanai pieaicināt trešo personu. Izdevumus, kas radušies saistībā ar garantijas laikā atklāto defektu un trūkumu novēršanu sedz Piegādātājs.
   10. Piegādātājs apņemas apmācīt Pasūtītāja norādītās personas Preces lietošanā un uzturēšanā, kā arī sniedz Pasūtītājam konsultāciju par Preces ekspluatācijas un garantijas noteikumiem.
2. **PUŠU ATBILDĪBA**
   1. Puses saskaņā ar Latvijas Republikā spēkā esošajiem normatīvajiem aktiem savstarpēji ir materiāli atbildīgas par Līguma saistību pārkāpšanu, kā arī par otrai Pusei radītajiem zaudējumiem.
   2. Pasūtītājs uzņemas atbildību par Preces saglabāšanu no to piegādes un uzstādīšanas brīža, pieņemšanas – nodošanas akta parakstīšanas brīža līdz brīdim, kad viņš pilnībā par Preci ir norēķinājies ar Piegādātāju.
   3. Ja Piegādātājs neveic Preces piegādi un uzstādīšanu Pasūtītāja noteiktajā termiņā, Pasūtītājam ir tiesības ieturēt līgumsodu 100,00 EUR apmērā par katru nokavēto dienu, bet ne vairāk kā 10 % apmērā no nepiegādātās Preces vērtības (ar PVN).
   4. Ja Līgumā noteiktajos termiņos un kārtībā Pasūtītājs nav veicis norēķinu ar Piegādātāju un kavējums ir ilgāks par 5 (piecām) darba dienām, tad Piegādātājam ir tiesības aprēķināt Pasūtītājam līgumsodu 0,1% apmērā par katru nokavēto samaksas izdarīšanas dienu, bet ne vairāk kā 10 % no savlaicīgi nesamaksātās summas, pie nosacījuma, ka ir izpildīti Līguma noteikumi.
   5. Ja Piegādātājs nepilda vai atsakās pildīt Līgumu, vai ja Līgums tiek pārtraukts Piegādātāja vainas dēļ, Pasūtītājs ir tiesīgs ieturēt no Piegādātāja vienreizēju līgumsodu 10% apmērā no kopējās Līgumcenas.
   6. Pasūtītājam ir tiesības vienpusēji aprēķināt un ieturēt līgumsodu, ieturot aprēķināto līgumsodu no Līgumcenas norēķina. Par piemērojamo līgumsodu Pasūtītājs rakstveidā informē Piegādātāju.
   7. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst. Šeit pieskaitāmi plūdi, zemestrīce un citas dabas stihijas, karš, streiki, varas institūciju darbība, normatīvo aktu izmaiņas pēc Līguma noslēgšanas, kā arī pārējie Pušu kontrolei nepakļautie apstākļi. 3 (trīs) dienu laikā no šādu apstākļu rašanās vai izbeigšanās otra Puse tiek rakstveidā informēta. Ja nepārvaramas varas apstākļi ir ilgstoši, Puses sastāda papildus vienošanos pie šī Līguma par saistību turpmāko izpildi vai izbeigšanu.
3. **LĪGUMA DARBĪBAS TERMIŅŠ, TĀ GROZĪŠANAS, PAPILDINĀŠANAS,**

**IZBEIGŠANAS UN STRĪDU RISINĀŠANAS KĀRTĪBA**

* 1. Līgums stājas spēkā no tā noslēgšanas dienas un ir spēkā līdz Līgumā noteikto saistību pilnīgai izpildei.
  2. Šī Līguma 1.1.punktā minētās Preces piegāde un uzstādīšana tiek veikta **10 darba dienu laikā pēc līguma noslēgšanas,** savstarpēji saskaņojot konkrēto piegādes laiku, kad Prece ar pieņemšanas - nodošanas aktu pilnībā tiek nodota Pasūtītājam.
  3. Piegādātājs Preci piegādā pēc Pasūtītāja norādījuma, saskaņojot precīzus Preces piegādes laikus ar Līgumā norādīto kontaktpersonu, kā arī, ja nepieciešams Preci piegādā atsevišķās partijās.
  4. Līgumu var papildināt, grozīt vai izbeigt, Pusēm savstarpēji vienojoties. Jebkuri Līguma grozījumi vai papildinājumi tiek noformēti rakstveidā, un kļūst par Līguma neatņemamām sastāvdaļām. Līguma grozījumi stājas spēkā, kad abas Puses tos parakstījušas.
  5. Pasūtītājam ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
     1. grozījumi ir nebūtiski;
     2. grozījumi ir būtiski un tiek izdarīti Publisko iepirkumu likuma 61. panta trešajā daļā minētajos gadījumos,
     3. grozījumi tiek izdarīti Publisko iepirkumu likuma 61. panta piektajā daļā minētajā gadījumā neatkarīgi no tā, vai tie ir būtiski vai nebūtiski.
  6. Līguma izpildes termiņu Pasūtītājs var pagarināt, ja pēc Līguma noslēgšanas radušies no Piegādātāja neatkarīgi, objektīvi apstākļi, kuru dēļ ir traucēta saistību izpilde un Piegādātājs ir nekavējoties rakstiski informējis Pasūtītāju par šādu apstākļu iestāšanos (šādiem neatkarīgiem apstākļiem ir jābūt pamatotiem un pierādāmiem, kas tieši kavē saistību izpildi) – atbilstoši šo apstākļu ilgumam.
  7. Ja Puses 15 (piecpadsmit) dienu laikā nespēj panākt Līguma augstākminētajos punktos paredzēto vienošanos par izmaiņām vai grozījumu veikšanu, vai Pasūtītāja pieprasītās izmaiņas ir pretrunā normatīvo aktu prasībām, un/vai pārsniedz šajā Līgumā noteikto, Pasūtītājs ir tiesīgs atteikties no pieprasītajām izmaiņām, vai apturēt Preču piegādi līdz panākta vienošanās starp Pasūtītāju un Piegādātāju.
  8. Katra no Pusēm patur sev tiesības vienpusēji atkāpties no Līgumā minēto saistību izpildes, ja otra Puse nav izpildījusi vienu vai vairākas saistības, un, pēc rakstiska brīdinājuma saņemšanas, saistību nepildīšana nav novērsta 10 (desmit) dienu laikā. Puse, kura pēc rakstiska brīdinājuma saņemšanas nav izpildījusi brīdinājumā norādīto saistību, sedz otrai Pusei zaudējumus, ko tas ar savu darbību vai bezdarbību radījis.
  9. Pasūtītājs ir tiesīgs vienpusēji pārtraukt Līgumu, nosūtot 7 (septiņas) dienas iepriekš Piegādātājam rakstisku paziņojumu, ja ir iestājies kaut viens no zemāk minētajiem nosacījumiem:
     1. ja Piegādātājs ir nokavējis jebkuru no Līgumā vai tā pielikumos noteiktajiem izpildes termiņiem, un ja Piegādātāja nokavējums ir sasniedzis 10 (desmit) dienas;
     2. ja Piegādātājs nepilda kādas citas saistības saskaņā ar Līgumu, un ja Piegādātājs minēto saistību neizpildi nav novērsis 10 (desmit) dienu laikā pēc Pasūtītāja rakstiska paziņojuma saņemšanas;
     3. ja saskaņā ar Starptautisko un Latvijas Republikas nacionālo sankciju likuma nosacījumiem, Līgumu nav iespējams izpildīt tādēļ, ka Piegādātājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
  10. Pasūtītājs ir tiesīgs, gadījumā, ja finansējums ir nepietiekams, apturēt tā izpildi līdz turpmākam finansējuma piešķiršanas brīdim.
  11. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līgumu. Ja Puses nespēj strīdu atrisināt savstarpēju pārrunu rezultātā, tas tiek izskatīts tiesā, Latvijas Republikas spēkā esošo normatīvo aktu noteiktajā kārtībā. Nekādi strīdi, prasības iesniegšana vai pretprasības celšana tiesā, kā arī tiesas procesa norise neatbrīvo Puses no turpmākās šī Līguma saistību izpildes.

**8. Nobeiguma noteikumi**

**8.1.** Neviena no Pusēm nevar no Līguma izrietošās saistības, tiesības vai pienākumus pilnā apjomā vai daļēji nodot vai pieņemt bez otras Puses rakstiskas piekrišanas, izņemot Publisko iepirkumu likumā minētos gadījumus. Ja kāda no Pusēm kļūst par bankrota, maksātnespējas vai citu līdzvērtīgu notikumu objektu, kas ietekmē otras Puses intereses, otrai Pusei ir tiesības paziņot par Līguma izbeigšanu un pieprasīt samaksāt tam pienākošās summas.

**8.2.** Tās Līguma attiecības, kuras nav atrunātas šī Līguma tekstā, tiek regulētas saskaņā ar Latvijas Republikā spēkā esošajiem normatīvajiem aktiem. Ja kāds no Līguma punktiem neparedzētu apstākļu dēļ tiek atzīts par spēkā neesošu vai normatīvajiem aktiem neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.

**8.3.** Par Līguma izpildei būtisko rekvizītu maiņu, kā arī par izmaiņām īpašnieku vai amatpersonu ar paraksta tiesībām sastāvā, Puses informē viena otru 5 (piecu) dienu laikā. Ja kāda no Pusēm neinformē otru Pusi par savu rekvizītu maiņu šajā Līgumā noteiktajā termiņā, tā uzņemas atbildību par visiem zaudējumiem, kas šajā sakarā varētu rasties otrai Pusei.

**8.4.** Visi no šī Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā. Pusēm atbildes uz otras Puses iesniegumu, paziņojumu vai pieprasījumu jāsniedz 5 (piecu) darba dienu laikā, izņemot, ja Līgumā nav noteikts cits termiņš. Gadījumā, ja Puse nesniedz atbildi 5 (piecu) darba dienu laikā ir uzskatāms, ka, Puse, kuram pieprasījums ir nosūtīts, ir to akceptējusi.

**8.5.** Šis Līgums sastādīts 2 (divos) identiski vienādos eksemplāros, Pasūtītājam un Piegādātājam pa 1 (vienam) eksemplāram. Visiem Līguma eksemplāriem ir vienāds juridisks spēks.

**8.6.** Līgumam ir šādi pielikumi:

**8.6.1.** Līguma pielikums Nr.1 – Tehniskā specifikācija/tehniskais piedāvājums;

**8.6.2.** Līguma pielikums Nr.2 - Finanšu piedāvājums.

**9. PUŠU JURIDISKĀS ADRESES UN PARAKSTI**

|  |  |  |  |
| --- | --- | --- | --- |
| **Pasūtītājs**  **Nīcas novada dome**  Reģ.Nr. 90000031531  **Juridiskā adrese**: Bārtas iela 6, Nīca,  Nīcas pagasts, Nīcas novads, LV - 3473  **Banka:** AS "Swedbank"  **Kods:** HABALV22  **Konts:** LV69HABA0551018868961  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.Petermanis  *z.v*. | **Izpildītājs**  **SIA “Galerija RETRO PIANO”**  Reģ.Nr. 40103583005  **Juridiskā adrese:** Ēvalda Valtera iela 46-8, Rīga, LV-1021  **Faktiskā adrese:** **Liepājas iela 3, Rīga**  **LV-1002**  **Banka:** AS "Swedbank"  **Bankas kods:** HABALV22  **Konta Nr.:** LV33HABA0551034052340  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  N.Nosenko  z.v. |  |  |